SR.021
SCHOUTSREKENINGEN ARA BRUSSEL
inv.nr. 2795
periode 1392 - 1393

==============================================================
periode 25 februari 1392 - 1 augustus 1393
==============================================================

021.1.3.1

TITELPAGINA ARA BRUSSEL REKENKAMERS ROLREKENINGEN 2795

==============================================================

021.1.3.2

Dit is die rekeninge JANS HEREN van MEGEN ende van HOEPS SCOUTHEIT VANDEN BOSCH ende sijnre gesellen beghinnende opten xxv dach van februario int jair ons heren MCCCXCII ende weder uytgaende opten irsten dach van augusto int jair ons heren MCCCXCIII den dobbel mottoen voer 1j gulden hollants vi groten twe peters voir iii gulden iii francken voir iiii gulden hollants gerekent

Dit is tontfaen JANS VAN GHEMERT ONDERSCOUTHEIT VANDEN BOSCH binnen den tide voirscreven

item inden irsten WEDIGE SORGEN van mestrecken gebetert i gulden
item DIRC SPLITAF van enen peen verbetert xvi gulden
item CLAES VAN EYNDOVEN van wantalen voir die scepenen verboert ii gulden
item NAET VAN RIELE van wantalen voir die scepenen verboert ii gulden
stempel ARHIVES DU ROYAUME DE BELGIQUE
item HEINE BOEN van enen peen verboert iiii gulden
item JANNES VAN VLENCOETEN/VLENTOETEN van wantalen voir die scepenen verboert ii gulden
item JAN VAN ZOEMEREN aengesproken van enen broeke van x lib. daer af geiffent voir tfonnis om iiii gulden
item DIRC VAN ENGLANT aengesproken van enen broecke van x lib. daer af geiffent voir tfonnis om iiii gulden
item CLAES VAN KESSEL aengesproken van enen broecke van x lib. daer af geiffent voir tfonnis om iiii gulden
item CLAES VAN HASSELT om dat hi een mes getogen hadde op MERTEN DEN MERSMAN daer af gebetert i gulden
item ART VANDEN CLOET om dat hi geslagen hadde HEINKEN VANDEN NODDEVELT met enen hout daer af gebetert om ii gulden
item JAN KEYSER van enen peen verboert ii gulden
item BECKER DES HEERDEN van wantalen voir die scepenen verboert iiii gulden
item PETER DIE OLYSLEGER van wantalen voir die scepenen verboert iii gulden
item WEDIGE SORGEN om dat hi gequest hadde HEINKEN SCILDERS daer af gebetert overmids bedeb wille van goeden luden iii gulden



item JAN VAN ZELANT DIE HOPPENBROUWER van wantalen voir die scepenen geiffent om ii gulden
item JAN VAN BEKE om dat hi enen wech verslagen hadde die hem met recht af gepaelt was daer af geiffent om x gulden
item CLAES VAN KESSEL van wantalen voir die scepenen verboert iii gulden

Summa lxix gulden

==============================================================

021.1.3.3

Dit is tontfaen MOEDELS VAN DER DONC SCOUTHEIT VANDER MASEN binnen den tide voirscreven

OS
inden irsten LEMKEN DIE MOELNER van enen peen verboert ii gulden
item GEENKEN ONDERSTAL van enen peen verboert ii gulden
item PETER JANS SOEN VAN GEFFEN om dat hi sijn geweer niet bi hem hadde gelijc dat geboden was bi rade der SCEPENEN VAN OS des heren wegen geiffent om 1j gulden
item ROBBRECHT PETERS SOEN van koeren die hi gebroect hadde daer af gebetert om iii gulden

HEES
item HERMAN VAN DER HOEVEN aen gesproken van huystotingen ende niet betuecht geiffent voir dat vonnis om ii gulden
item noch die selve HERMAN vanden voirs. zaken van enen wilcoer ii gulden

NYSTELRE
item BYTS VAN CRUYSBERGEN van wantalen voer tgedinge geiffent om ii gulden
item ROLOF DIE BEVER aen gesproken van vredebroken ende betuecht mit ii goeden cnapen geiffent voir dat vonnis om x gulden

BERLIKEM
item OTTE DIE MOELNER van gevecht gebetert om ij gulden
item PAUWELS BYTS van erftalen aengesproken van HEINE IJSCH daer hi ondervellich af bleef geiffent om iii gulden

===========================================================

021.1.3.4

EYGHEN
item JAN VAN AFORDEN van enen wilcoer ii gulden
item PETER VANDEN REETSEL om dat hi JAN VAN GEWANDEN beset hadde sonder orlof vanden heer i gulden
item BERNKEN OTTEN SOEN om dat hi niet en dede gelijc dat vonnis gewijst hadde ii gulden






ALEM
item JAN BOBNAGEL om dat hi tegen die gesworen gesproken hadde in eenre gebannenre scouwen in mijnren vrouwen deel i gulden
item HEYNEN VANDEN SLUYSEN vanden selver zaken i gulden

MAREN
item WILLEM VAN LOEN om dat hi niet en dede gelijc dat [dat] vonnis gewijst hadde daer af metten vonnis gewonnen vij gulden
item ART DIE TYMMERMAN van enen peen gewonnen metten vonnis v gulden
item MEINART JAN FAESSEN SOEN van wantalen tegen den heemraet daer af geiffent voir tfonnis om iiii gulden
item ART AELBRECHTS SOEN VAN GEWANDEN van enen wilcoer iii gulden
item JAN OEMBERCH van gevecht tegen JAN JANS SOEN VAN BERKEL ii gulden
item HEINE ARTS SOEN DIE TYMMERMAN om dat hi een onscout eysch int recht van JAN BRUYNEN die hem tfonnis niet gewijst en hadde daer af metten vonnis vi gulden
item CLAES HELLINC van enen peen verboert 1/3 gulden xii groten
item ART DIE RIDDER vanden selver zaken 1/3 gulden vi groten
item BOUDEWIJN vanden selver zaken 1/3 gulden vi groten
item AEBKEN REYNERS SOEN om dat hi mijnre vrouwen lude te Ludic hadde doen gedagen geiffent om xii gulden
item HERMAN PINGEN om dat hi bedraegen was van eenre smaelre dieften geiffent om x gulden

=============================================================

021.1.3.5

LYT
item ontfaen van JAN VAN BUCHOVEN vanden voghedyen ij gulden
item GOSSWIJN HACKARTS SOENS goet om dat hi HEINE HERBERTS SOENS dochter genomen hadde met gewant al wapen ropende/repende (?) vercoft om xxiiii gulden daer af in mijnre vrouwen deel xii gulden
item noch vanden selven goede van enen perde vercoft om viii gulden daer af in mijnre vrouwen deel iiii gulden
item noch vanden selven viii mud haveren in mijnre vrouwen deel iiii mud daer voir iii gulden
item noch vanden selven van dat hem ART SCAEP sculdich was vi gulden in mijnre vrouwen deel iii gulden
item noch van HEYMERIC BUC van gelde dat hi GOESWIJN voirs. sculdich was in enen scepenenbrieven xl gulden gelres daer af in mijnre vrouwen deel xx gulden gelres maken xixj gulen hollants ii groten
item JAN DIE MEYER van enen onrechten aenvanc iiii gulden in mijnre vrouwen deel ii gulden
item DIRC DIE WEGBECKER van enen wilcoer vi gulden in mijnre vrouwen deel iii gulden







021.1.3.6

LYTOYEN
item ROVER WIJNRICS SOEN om dat hi GODEKEN DEN COSTER aen sprac van betaelder scout daer af metten vonnis op hem gewonnen vi gulden
item WOUTER GODSCALCS van den proesstien (?) [vgl. proostdij ?] van Merssem iiii lib. daer voir iii gulden vi groten
item ALEYT STEVENS dochter gedaecht tegen den heer voir xx gulden ende vervolght daer af geiffent om x gulden
item KATELIJN GUEDELEN dochter omdat si NEESKEN VAN AKEN bedragen hadde van enen pont wollen dat si gestolen hebben daer af gebetert biden scoutheit vanden Bosch om x gulden
item ontfaen vanden dorpe van Hees vanden heerscouwen biden scoutheit vanden bosch v gulden
item ontfaen vanden dorpe van Maren vanden heerscouwen biden scoutheit vanden bosch vi gulden
item ontfaen vanden dorpe van Berlikem vanden heerscouwen biden scoutheit vanden bosch vi gulden
item die Eyghen vanden heerscouwen biden scoutheit vanden bosch x gulden
item Litoyen vanden heerscouwen biden scoutheit vanden bosch vi gulden
item Berchem vanden heerscouwen biden scoutheit voirs. iiii gulden
item Os vanden heerscouwen biden scoutheit voirs. xii gulden
item Nystelre vanden heerscouwen biden scoutheit vanden bosch voirs. v gulden

Summa ii C xviij gulden xiiii groten

Dit is tontfaen JAN WIJFLITS SCOUTHEIT IN PEDELANT binnen den tide voirscreven

ZONNE
item WOUTER DIE LATHOUWER van enen gaet/goet ? van eenre banscouwen geiffent voir den vonnis om ii gulden
item RODE THIJS vanden selven ii gulden
tem ART LUYDEN SOEN vanden selven ii gulden

ERPE
item ART GILIJS SOENS kinder van gevecht viii gudlen

DOERNE
item ART BEYNEN SOEN om dat hi niet en dede als dat vonnis wijsde daer af i gulden
item van YSEBOUT VANDEN ESPT vanden selven i gulden

===========================================================










021.1.3.7

LYESHOUT
item GEENKEN MABELEN SOEN om dat hi WILLEKEN GIELEN SOENS enen guldenen cromart aftranseneerde dat Willeken claechde den scoutheit vanden bosch ende betuechde met goeder waerheit waer af hi ysseninge ende genade begheerde voir die scepenen ende die ysseninge liever hadde dan vonnis geiffent biden scoutheit vanden bosch om L gulden
item WILLEM WAUTHEMS SOEN om dat hi sinen gebuer ene coe aen gestreden hadde ende geloeft hadde sijn te maken daer ho ondervellich af bleef int recht geiffent voir die SCEPENEN VAN VECHEL biden scoutheit vanden bosch om xv gulden

Summa lxxxi gulden

Dit is tontfaen HUBRECHT BACS SCOUTHEIT VAN KEMPELANT binnen den tide voirscreven

item JAN BAUDEWIJNS SOEN VAN LOEN van gevecht iii gulden
item ART HEINEN SOEN VANDEN MOERVENNE van eenre peenen iii gulden

ORSCOT
item sPERSOENS SOEN VAN GELDROP van enen doetslage gedaen aen HENRIC STEESKEN (?) geiffent om C gulden daer af in mijnre vrouwen deel L gulden

STRIJPT
item die HOLTER VAN STRIJPT van wantalen int ghedinge i gulden

ZEELST
item die GEBUER VAN ZEELST ende van MIREFELT van koeren die si gebroeken hadden geiffent om viii gulden

OERLE
item die GEBUER VAM BERCT van koeren die si gebreken hadden ii gulden

BEERSE
item PETER SCOEF om dat hi een wijf geslagen hadde geiffent om iij gulden
item HEINE WILLEMS SOEN VAN SPULLE ende EVERART JUTTEN SOEN van huystotingen geiffent biden scoutheit vanden bosch om bedeb wille van goeden luden om x gulden
item WOUTER RANS van Eersel van enen erfbroeke i gulden
item CLAES VAN KETS tot Eyke om dat hi enen wech verslagen hadde daer hi met recht gaen soude geiffent om ij gulden
item HENNEKEN ALEYTEN SOEN om dat hi sinen oem uyt sinen huys eysch daer sijn wijf inden craem lach ende dede haer verveernisse aen daer af geiffent biden scoutheit vanden bosch om x gulden







021.1.3.8

LOMMEL
item Lommel vanden heerscouwen biden scoutheit vanden bosch x gulden
item JAN DIE SCEPER om dat hi op JAN ARTS eyt gesproken hadde die scepen was ende dat hi claechde geiffent biden scoutheit vanden bosch om xx gulden

EERSEL
item JAN DIE WILDE om dat hi JAN MILEN betaelde scout opgedragen hadde daer die van Postel om beschat worden geiffent daer af biden scoutheit vanden bosch om xx gulden
item LODEKEN LODEN SOEN VANDEN BOVENHOEVEL/BONENHOEVEL om dat hi enen man sloech boeven zoene daer af geiffent biden scoutheit vanden bosch om vi gulden
item vanden heerscouwen vanden GEBUEREN VAN EERSEL biden scoutheit vanden bosch vi gulden
item Dusel ende Steensel vanden selven iiii gulden
item die GEBUER VAN STRIJPT vanden selven iiii gulden
item die GEBUER VAN BEERSE vanden selven iiii gulden
item Oerscot vanden selven in mijnre vrouwen deel biden scoutheit vanden bosch x gulden

EYKE
item JAN LOMMEN van enen wilcoer opten gemeynen geiffent om xx gulden in mijnre vrouwen deel x gulden

BLADEL
iten MERTEN STINEN om dat hi sinen gebuer sijn hout ontfoert hadde daer hi inder waerheit af bedragen waert geiffent biden scoutheit vanden bosch om xxv gulden

Summa ccxv (?) gulden

=============================================================

021.1.3.9

OESTERWIJC

Dit is tontfaen HENRIC BOEVES/BOENES beginnende opten xxv dach van februario ende durende tot paeschdach toe doen GEERLIC WELLENS SOEN scoutheit waert tot Oesterwijc
item ontfaen van GEERLEC WELLENS SOEN van enen peen xx gulden
item noch van die van Beke om dat si niet betaelen en wouden mijnre VROUWEN gelt VAN BRABANT dat haer JAN BORCHMAN geloeft hadde voir die gebuer van Beke om een bedwongen gemael ende om een bedwongen gruyt gelt te weder ropen bi onrechter informacien gedaen van PETER MEESTER DIRCS waer af JAN BORCHMAN die gebuer aen sprac int recht ende verwan si metten vonnis, daer die gebuer int recht tegen dat vonnis seyden ende broecheftich daer af gewijst worden geiffent te samen om cv gulden daer af in mijnre vrouwen deel liij gulden

Summa lxxiij gulden



Dit is die ontfaen GEERLEC WELLENS SOEN SCOUTHEIT IN OESTERWIJC beghinnende op paeschdach ende weder uytgaende opten irsten dach van augusto 

OESTERWIJC
item EMMEN CROPPEN/CREPPEN van gevecht i gulden
item HANNEKEN LEYKART vanden selven i gulden
item PETER HAERMANS SOEN vanden selven i gulden

ESSCHE
item WOUTER HERBRECHTS SOEN van gevecht i gulden

BEKE
item PETER DES MOELNERS SOEN van gevecht in mijnre vrouwen deel 1/3 gulden 1 quarti(e)r
item vanden heerscouwen tot Beke gedaen biden scoutheit vanden bosch xvi gulden in mijnre vrouwen deel viii gulden
item HEINKEN VANDEN DIJC van Beke om dat sijn zoenken een meensken vercrachtich soude hebben daer si die scaep te gader hoeden geiffent om vi gulden in mijnre vrouwen deel iii gulden

===========================================================

021.1.3.10
   
MIERDE
item GHIBE SCUERKENS SOEN om dat hi sonder orlof van Breda reet dair hi van des heren wegen geboden was geiffent om ii gulden
item HEINE SPILMEKERS SOEN van gevecht i gulden

UDENHOUT
item WOUTER EYGELS SOEN om dat hi twe scaep aengeveerdt hadde die sijn niet en waren geiffent biden scoutheit vanden Bosch om x gulden
item vanden dorp van Udenhout vanden heerscouwen gedaen biden scoutheit vanden Bosch vi gulden
item vanden GEBUEREN VAN HAREN vanden selven v gulden
item vanden dorpe van Helvoert ende van Essche vanden selven vi gulden

Summa xlv 1/3 (gulden) 1 quartier

Summa summarum van alden innemen des scoutheit ende sijnre gesellen viii C ii gulden hollants v groten

==============================================================

021.1.3.11

Dit is dat uytgeven des SCOUTHEIT VANDEN BOSCH by hem selven inden tide voirscreven
inden irsten den JONCHEER VAN CLEVE C reyale maken CL gulden
item den drossaert van sinen wedde LX rijnsche gulden maken lxxv gulden xv groten vleemsch





item voer minen solerijs L reyale maken lxxv gulden
item ART VAN SCINDEL minen clerc voer sinen solerijs vi reyaele maken ix gulden
item van sHEREN cost VAN DER LECKE, HEREN HENRICS sijns brueders, des drossaerts van Brabant ende des JONCHEREN VAN CRAENDONC gereden tot Ravensteijn tegen HEREN ARNT VAN HOEMEN bij bevele mijnre vrouwen brieven cv gulden
item JAN VAN GESTEL van enen henxt dien hi verderfde doen ic tot Stocken/Stockem gereden was tot HENRIC VAN PERWEYS bi bevele mijnre vrouwen ende daer af heeft JAN sijn behaut gedaen met sinen eeden daer HEER HENRIC VANDER LECKE ende HEER JAN UTE DEN CAMP bi waren xc gulden
item JACOP VAN VLADERACKEN bi bevele mijnre vrouwen vi gulden
item tot Os verteert des saterdages na paesschen metten dienstluden xii gulden
item gereden tot Arnhem bi bevele van mijnre vrouwen aen den HERTOGE VAN GELRE verteert xx gulden
item des sondages na pinxten gelegen tot Os drie dagen ende gereden bi Ravensteyn ende aldaer gevaen MIELKEN die mijnre vrouwen viant was verteert xxii gulden
item noch gereden biden HERTOGE VAN GELRE bi bevele van mijnre vrouwen verteert xv gulden
item enen vrient geseint om verbodinge gegeven vi gulden
item geseint op Westvalen bi bevele van mijnre vrouwen om enen orber den bode gegeven iii gulden
item tot Breda geseint xx knecht met bogen ende pieken by bevele mijnre vrouwen ende aldaer gelegen xx dagen verteert xxxiii berchssche scilde ende x gulden maken liiii gulden
item HERMAN VAN MEKEREN lx peter maken xc gulden
item van sHEREN cost VANDER LECKE, HEREN JANS VANDEN GRAVE ende HEREN JANS UTE DEN CAMPE gereden tot Ravensteyn bi beve(le) mijnre vrouwen brieven verteert te samen liij gulden
item gereden bi bevele mijnre vrouwen brieven tot Bruessel des donredages na beloken paesschen verteert xiiii gulden
item gereden tot Eyke bi bevele mijnre vrouwen brieven tegen des BISSCOPS RAET VAN LUDIC des dijnsdages na paesschen verteert xii gulden

Summa viii C iiiij gulden xv groten

============================================================

021.1.3.12

Dit is dat uytgeven JANS VAN GHEMERT voirs. binnen den tide voirscreven

inden irsten HENNEKEN VAN CAUDENBERGE gelopen mit mijnre vrouwen brieven aen den scoutheit vanden bosch xxi in februario ij francken maken ii gulden
item ARNTKEN STOCKELMAN messagier geseint mit mijnre vrouwen brieven aen den HEER ende die VROUWE VAN APCOUDE te Duerstede ende van vi dagen afterstelle van dat hi geseint was aen HEREN JAN VANDEN VELDE ende aen anders des HERTOGEN vriende VAN GELREN xii dage in aprille vi francken maken viii gulden



item THIJSKEN SCILDEKEN gereden mit mijnre vrouwen brieven aen den ABT VAN BERNE aen den scoutheit ende die stat vanden bosch xiiii dagen in aprille ii francken maken iij glden vi groten 
item PETERKEN geseint mit mijnre vrouwen brieven aen die stat vanden bosch ii dagen in meye i dobbel mottoen maken ij gulden vi groten
item LOTTART SCILDEKEN geseint mit mijnre vrouwen brieven ende van enen perde te hueren daer mede te riden aen den scoutheit vanden bosch xvii dagen in junio ii peters maken iii gulden
item LOTTART gereden mit mijnre vrouwen brieven aen den HEER VAN DER LECKE HEREN HENRIC sinen brueder aen WILLEM VAN CRAENDONC ende aen den scoutheit vanden bosch xxi dagen in julio iii gulden
item VRANCKEN VAN ARTEVELT geseint mit mijnre vrouwen brieven aen den scoutheit vanden bosch xxv dagen in julio i peter maken ij gulden
item AERTKEN STOCKELMAN messagier bi bevele mijnre vrouwen brieven van gebrecke van x dagen gegeven vi dagen in februario v francken maken vij gulden vi groet
item gegeven enen bode bi bevele van mijnre vrouwen brieven die geseint was aen die RIDDEREN ende PRELATEN onder den scoutheit vanden Bosch geseten ende voert aen den HEER VAN APCOUDE xxii dagen in merte iii francken maken iiii gulden
item gegeven bi bevele mijnre vrouwen brieven JANNES VAN OPSTAL van sinen cost dien hi dede doen hi geseint was aen die stat vanden Bosch ii dagen in meye vi francken maken viii gulden
item gegeven den JONCHEER VAN CLEVE van sijnre pensien die hem verschenen was te paesschen lestwarf leden xxv reyale maken xxxviij gulden
item gereden tot Ravensteyn des dijnsdages na Jacobi met x perden om HEREN ARNDE VAN HOEMEN tot Os te brengen bi den HEER VAN DER LECKE den drossaert van Brabant ende HEREN HENRIC VANDER LECKE aldaer verteert iii gulden
item die HEER VAN DER LECKE, die DROSSAERT VAN BRABANT, HER HENRIC VANDER LECKE ende die JONCHEER VAN CRAENDONC verteerden savonts doen si vanden dachvaert quamen tot RIDDERKENS vii gulden

==============================================================

021.1.4.1

Summa lxxxviii gulden

Dit is dat uytgeven MOEDELS VANDER DONC SCOUTHEIT VANDE RMASEN voirs. binnen den tide voirscreven

item vanden lijfpensien van Oesterwijc die viel op Sente Gertruden dach xx peters maken xxx gulden
item des maendages na paesschen doen mi verboedt waert dat ANDRIES VAN DEYSEL mijnre vrouwen viant inden lande van Herpen ware met xiiii gewapenden daer op gehauden ii dage ende ii nachte metten dienstluden ende anders den goeden mannen onder minen ambachte aldaer met hen verteert iiii gulden




021.1.4.2

item van enen hoetvonnisse dat ic verzekert hadde te Berlikem bi bevele des scoutheit vanden Bosch tegen OTTEN DEN MOELNER des BEVERS SOEN van Dinter als van craemstoringe daer hi af quijt gewijst waert metten hoetvonnisse betaelt vander scepenen cost ende des clercs die dat vonnis screef te samen iij gulden
item den hangdief ende CEELKEN VAN DINTER doemen tot Os richte over JAN VLEEMINC VAN ANTVORST/AUTVORST ? van hoeren cost ende loen te samen iij gulden
item des sondages voer Sente Servaes dach doen mi verboet waert dat die GREVE VAN MOERSE tot Mondich lege met ii C glamien om mijnre vrouwen lant te stoten daer om te gader gelegen bi bevele des scoutheit vanden Bosch ii dage ende ii nachte doen verteert metten dienstluden ende anders goeden luden vi gulden
item enen man die mi verbodinge te doene pleecht van KIVIT (?) ende van HENNEKEN VAN HORSSEN ende van hoeren gesellen die in mijnre ambachte perde te stelen plegen, den selven tot twee reysen te teergelde iii gulden
item des donredages des vrydages ende des saterdages na Sente Jans dach Baptisten te gader gelegen tot Os ende op die palen om dat den scoutheit vanden Bosch verboet was dat die VOECHT VAN ALPEN mit sijnen hulperen te samen ware om mijnre vrouwen lant te scaden, verteert metten dienstluden ende anders den goeden luden x gulden
item den hangdief ende CEELKEN VAN DINTER doemen tot Os richte over JAN DEN BEVER van hoeren cost ende loen te samen iij gulden
item den JONCHEER VAN CLEVE bi bevele des scoutheit vanden BOsch xxv gulden peters maken xxxviij gulden
item den hangdief ende CEELKEN VAN DINTER bibevele des scoutheit vanden Bosch om dat si tot Os quamen ALBRECHTKEN REYNERS te proeven daer af ii gulden

Summa C gulden

Dit is dat uytgeven des SCOUTHEIT VAN PEDELANT voirs. binnen den tide voirscreven
inden irsten den JONCHEER VAN CLEVE xxv peter maken xxxviij gulden
item vander lijfpensien van Oesterwijc die viel op Sente Gertruden dach xx gulden peters maken xxx gulden
item gegeven enen heymeliken vrient van verbodingen x gulden

Summa lxxviij gulden

Dit is dat uytgeven des SCOUTHEIT VAN KEMPELANT voirs. binnen den tide voirscreven
inden irsten vander lijfpensien van Oesterwijc die viel op Sente Gertruden dach xx peter maken xxx gulden
item den JONCHEER VAN CLEVE xxv peter maken xxxviij gulden

Summa lxviij gulden




021.1.4.3

Dit is dat uytgeven HENRIC BOEVES SCOUTHEIT VAN OESTERWIJC binnen sinen tide voirscreven
inden irsten vander lijfpensien van Oesterwijc die viel op Sente Gertruden dach xx peter maken xxx gulden
item tot Ludic verdingt vander heerlicheit wegen van enen clerc die gevangen was v gulden

Summa xxxv gulden

Dit is dat uytgeven GEERLEC WELLENS binnen sinen tide voirscreven
inden irsten bi bevele mijnre vrouwen brieven tot Breda gereden met xx gewapent - xxxiii berchssche scilde verteert maken xliiii gulden
item den JONCHEER VAN CLEVE xxv peter maken xxxviij gulden

Summa lxxxij gulden

Summa summarum van alden uytgeven des scoutheit ende sijnre gesellen xii C liiii gulden hollants xv groten
item een rest vander lesten rekeninghen xxv gukden xi groten
Somma van alden utgeven xii C lxxix gulden xxvi groten vleems
Somma vanden innemene vii C i gulden v groten
Rest dat mijn vrouwen den scoutheit sculdich blijft v C lxxviii gulen hollants xxi groten vleems

rechts: rest des scoutheit ende sijnre gesellen vi C xx gulden ix groten [dubieus !]

==============================================================

021.1.4.4

(jaartal) xciii -  Cleve is hier betaelt - Stempel 2795 - etiketten 2795 en 971 - geschreven no. 2795

                 EINDE VAN DIT INVENTARISNUMMER

==============================================================



